Igen i år er turisterne begyndt at indtage Skagen i stor stil. Men mange af dem kan ikke lide det de ser, når de kommer ud på Grenen. For 12 millioner kroner har Frederikshavn Kommune lavet en stærkt omdiskuteret og omfattende renovering af det man kalder

Med kolde forfriskninger så hygger turisterne sig som altid ved kiosken på Grenen i Skagen. Men i år sker det i helt nye og uvante omgivelser. - Det er jo kunstigt skabt. Det bryder jeg mig ikke om, siger en af turisterne Orla Harregaard til TV2/NORD. - Det skæmmer. Man kan jo slet ikke se museet længere for alt det sand, supplerer Svend Vangsgaard fra Vanløse. Blandt andet for at kunst- og restaurationsbygningen ikke længere skal være så synlig er 17.000 kubikmeter sand og en kvart million hjælme - marehalmsplanter - blevet brugt til at skabe et helt nyt stykke natur. Projektet har taget halvandet år at gennemføre og er en udmøntning af en langvarig fredning af Skagens Gren. I en lang og heftig debat har flere skagboer kaldt ændringen af naturen for både lovligt hærværk og overgreb på landskabet. Man kunne lige så godt have ladet være, mener de. Det er mange af turisterne enige i. Se afdelingsleder Leif Hald fra Frederikshavn Kommune forsvare Grenen-projektet i TV2/NORD tirsdag klokken 19.30